stanford-oval/wikipedia huggingface dataset:
רחוב גלי תכלת
מבנה הרחוב

רחוב גלי תכלת הוא רחוב חד-סטרי. הרחוב מתחיל בצומת המחבר בין רחוב וינגייט לרחוב בזל (בצמוד לכיכר משה דה שליט) וממשיך דרך גינת צבי ברנזון בו נמתחת טיילת הרצליה.
בהמשך הרחוב קיים צומת המחבר את רחוב גלי תכלת עם רחוב המעפילים, ובהמשך מתחבר הרחוב עם רחוב קרן היסוד. קצה הרחוב מסתיים בנקודת מפגש עם רחוב וינגייט, בגן שמואל תמיר.
החל מבית מספר 28 והלאה (בבתים שמספרם זוגי) קיים נוף פתוח לים, וברובם קיימת אף גישה ישירה מחצר הבית אל החוף, דבר המייקר עוד יותר את מחירם של בתים אלה.
דיירי הרחוב

באופן טבעי, רוב בעלי הנכסים ברחוב הם אנשים אמידים ובעלי הון, ביניהם גם תושבי חוץ רבים.
בשנת 2010 רכש איש העסקים טדי שגיא את הבית היקר ביותר בישראל במחיר של כ-145 מיליון שקלים. מדובר בווילה בשטח בנוי של 2,000 מ"ר על מגרש של כשני דונם, הכוללת מקלט אטומי, חדר כושר, מרתף יינות, קולנוע פרטי, בריכה ומעלית פנימית המובילה לים. במקור, הבית נבנה על ידי איש העסקים מרטין שלאף בסוף שנות ה-90 של המאה ה-20.
ברחוב ממוקמים גם בתיהם של שגרירי ארצות הברית, אוסטרליה, פנמה, סין והודו, ביתו של שגריר ישראל במצרים לשעבר פרופסור שמעון שמיר (אשר הוא ובתו מחזיקים שני בתים צמודים ברחוב), האדם העשיר בישראל אייל עופר, האוליגרך הרוסי-יהודי ליאוניד נבזלין, אשר רכש את בית אמו של איש העסקים לוני הרציקוביץ', יזם הנדל"ן דורון אביב, עירית שטראוס, ג'ורג' חורש, ד"ר רפי גדרון (ממייסדי כרומטיס) ואיש העסקים נוחי דנקנר.
בשנת 2011 רכש המדען הצרפתי-יהודי (שכיהן כנשיא אורט העולמי) ז'אן דה גינזבורג שני בתים צמודים בסכום של כ-70 מיליון שקלים כל אחד, במטרה לבנות על שני המגרשים בית אחד גדול.
הערות שוליים

↑  עירית אבישר, עינת פז-פרנקל, ‏טדי שגיא רכש הבית היקר בישראל מידי זקי רכיב, באתר גלובס, 23 בדצמבר 2010
ראובן

ערך זה עוסק בדמות מקראית, בנו של יעקב. אם התכוונתם למשמעות אחרת, ראו .
| --- | --- |

ראובן ואחיו. ציור מעשה ידי קוליין דה-קוטר משנת 1500 מוצג במוזאון הלאומי בוורשה.
 לידה:  פדן ארם
 מקום קבורה:  קבר ראובן (מספר מיקומים)
 אב:  יעקב 
 אם:  לאה 
 בן או בת זוג:  אודה 
 צאצאים:  בני ראובן (חנוך, פלוא, חצרון, כרמי)
 מספר צאצאים:  4
 
רְאוּבֵן (לפי המסורת נולד בי"ד בכסלו ב'קצ"ב ונפטר בי"ד בכסלו ב'שי"ה) הוא בכור בניו של יעקב, מאשתו הראשונה לאה. צאצאיו של ראובן הפכו לשבט ראובן.
על-פי התנ"ך, נתנה לו לאה אמו את שמו: ”כִּי-רָאָה ה' בְּעָנְיִי כִּי עַתָּה יֶאֱהָבַנִי אִישִׁי”. ראובן מוזכר בהמשך הפרשה כאשר מצא דודאים (צמח שמיוחסת לו יכולת לשיפור פריון) – והביאם לאימו.
שמו

מקור השם ראובן ומשמעותו אינם ידועים בוודאות. לכאורה, הוא מתפרש בפשטות כקריאת התפעלות: "רְאוּ, בֵּן!", ואין שם הולם ממנו לבן בכור; ואכן רבים סבורים שזהו פירוש השם, ויש לשער שכך הוא התפרש עוד בימי המקרא. אולם, בהתחשב בעובדה שאין בנמצא שם נוסף בדגם זה באוצר השמות העברי הקדום, וגם בקרב עמים דוברי שפות שמיות אחרות הוא נדיר למדי, יש שדוחים גיזרון זה כבלתי סביר. מדרש השם המושם בפי לאה: "כִּי רָאָה ה' בְּעָנְיִי" הוא משחק צלילים ולא סברה אטימולוגית של ממש.
במקרא מתייחס השם לראובן בן יעקב ולשבט המתייחס אליו, ואין אישים נוספים הנושאים אותו.
מעשה בלהה

כאשר יעקב נטה את אהלו ליד מגדל עדר, המקרא מספר כי ראובן שכב עם בלהה, פילגש אביו: ”וַיֵּלֶךְ רְאוּבֵן וַיִּשְׁכַּב אֶת-בִּלְהָה פִּילֶגֶשׁ אָבִיו, וַיִּשְׁמַע יִשְׂרָאֵל”. על מעשה זה מתבטא יעקב בברכו אותו לפני מותו: ”פַּחַז כַּמַּיִם אַל-תּוֹתַר, כִּי עָלִיתָ מִשְׁכְּבֵי אָבִיךָ; אָז חִלַּלְתָּ, יְצוּעִי עָלָה”.
חז"ל ניסו לא פעם להגן על ראובן מפני הוצאת לעז יתירה שמעשה זה עלול לעורר. כך למשל, המשנה במסכת מגילה קובעת כי ”מעשה ראובן נקרא ולא מתרגם”. בתלמוד הבבלי מופיעה דעתו של ר' שמואל בר נחמני שמרחיק לכת עוד יותר וטוען כי: ”כל האומר ראובן חטא אינו אלא טועה”. הוא מסביר כי לאחר מות רחל העביר יעקב את משכנו לאוהל בלהה שפחתה; ראובן לא היה מוכן לקבל את העובדה כי אביו החליף את אשתו העיקרית בשפחתה במקום לבחור באמו לאה, שהייתה לדעתו השנייה במעלה. ועל כן ”מלמד שבלבל מצעו של אביו, ומעלה עליו הכתוב כאילו שכב עמה”.
יש קהילות הנוהגות לקרוא בתורה פסוק זה פעמיים כל פעם בשינוי טעמי המקרא כדי להראות שמעשה זה אינו כהבנתם של המון העם[דרוש מקור]. בקהילות תימן, בה עדיין נשתמר מנהג התרגום בציבור, אין מתרגמים את הפסוקים שמדברים על חטאו של ראובן.
במכירת יוסף

בסיפור מכירת יוסף, מסתבר כי ראובן היה אחראי לשלומו של יוסף), אולם הוא לא הצליח למנוע מהם לבצע את זממם, ולאחר שבקושי רב שכנע אותם לזרקו אל הבור במדבר, ניצלו האחים את הליכתו לאביו ומכרו את יוסף. וכשחזר וראה זאת אמר: ”הַיֶּלֶד אֵינֶנּוּ וַאֲנִי אָנָה אֲנִי בָא”.
בהמשך, לאחר שפגשו את יוסף במצרים מבלי להכירו, עשה ראובן ניסיון נואש כדי לקבל רשות מיעקב לקחת את בנימין למצרים: הוא  הציע ליעקב שימית את שני בניו אם לא יחזיר את בנימין בשלום לביתו., אך למעשה, יהודה הוא שהצליח לשכנע את אביו כשאמר ”אָנֹכִי אֶעֶרְבֶנּוּ מִיָּדִי תְּבַקְשֶׁנּוּ אִם לֹא הֲבִיאֹתִיו אֵלֶיךָ וְהִצַּגְתִּיו לְפָנֶיךָ וְחָטָאתִי לְךָ כָּל הַיָּמִים”.
הברכות

בברכות יעקב לבניו הוא מטיח בראובן כי על אף שהוא הבכור והוא זה שצריך לגלות אחריות ושליטה, הוא מתנהג בחיפזון ובלי ישוב הדעת בהחלטותיו ולכן מעשיו נכשלים תמיד. יעקב העביר מראובן את הסמכות על האחים ונתנה ליהודה, הבן הרביעי: ”יְהוּדָה אַתָּה יוֹדוּךָ אַחֶיךָ יָדְךָ בְּעֹרֶף אֹיְבֶיךָ יִשְׁתַּחֲוּוּ לְךָ בְּנֵי אָבִיךָ”. ספר דברי הימים, מבהיר מדוע ניתנה הבכורה ליהודה: ”וּבְנֵי רְאוּבֵן בְּכוֹר-יִשְׂרָאֵל, כִּי הוּא הַבְּכוֹר-וּבְחַלְּלוֹ יְצוּעֵי אָבִיו, נִתְּנָה בְּכֹרָתוֹ לִבְנֵי יוֹסֵף בֶּן-יִשְׂרָאֵל; וְלֹא לְהִתְיַחֵשׂ, לַבְּכֹרָה. כִּי יְהוּדָה גָּבַר בְּאֶחָיו, וּלְנָגִיד מִמֶּנּוּ; וְהַבְּכֹרָה, לְיוֹסֵף”.
מקום קבורתו

מקום קברו של ראובן הוא נושא שנוי במחלוקת. מקום קבורתו של ראובן וכן של שאר אחיו השבטים (מלבד יוסף) אינו מתואר בתנ"ך, וקיימות מספר מסורות לגביו: בחברון, ארץ ישראל, ארבל, חורבת רומא, מצרים ופלמחים.
עץ משפחה

עץ משפחה המציג את הדורות הקודמים:
בני ראובן

בני ראובן היו ארבעת בניו הראשונים של ראובן, אשר היוו את היסוד למשפחות שבט ראובן. הם מהווים חוליה חשובה בשושלת האבות של עם ישראל בתקופת האבות המקראית.
שבט ראובן

על פי המשנה תורה, האבן המייצגת אותו היא אבן האודם שאותה נשא אהרון הכהן עם שאר האבנים הטובות שנשא על ליבו וה"אות" של שבט זה (כלומר הדגל שלו) היה ציור של דודאים על רקע אדום, סמלו של שבט זה.
שבט ראובן חנה במדבר בצמידות לשבט שמעון, בדרום מחנה ישראל. וכשם שחנייתם במדבר הייתה בדרום, כן הייתה נחלתם בארץ ישראל: ראובן בדרום עבר הירדן ושמעון בדרום הארץ.
ישנם המקשרים באופן סמלי בין שנים עשר השבטים לשנים עשר החודשים. כאשר מתחילים הקישורים לפי סדר האמהות החל מתשרי, מקושר ראובן לתשרי – והסמליות היא בכך שראובן עשה תשובה על חטאו. כאשר מתחילים מניסן לפי סדר החניה במדבר, ראובן מקושר לתמוז חודש התחלת החורבן, המתאים לחוטא אשר סולק מהבכורה.
נחלתו של השבט מוגדרת בתור ”אֶרֶץ סִיחוֹן ואֶרֶץ מֶלֶךְ חֶשְׁבּוֹן”. תיאור הנחלה בספר יהושע מורכב מערים - המוקפות חומה, מהחצרות - שאינן מוקפות חומה ומתחומים גאוגרפיים. כך מתקבל התחום של נחלת השבט, שלו גבולות טבעיים: בצפון - נחל חשבון, המערב ים המלח, הדרום נחל ארנון ובמזרח - המדבר וארץ בני עמון. בתיאור תחום השבט מובאים מונחים ייחודיים כמו: "המישור", "הר העמק" - הר הירד בתלילות לעמק, "אַשְׁדּוֹת הַפִּסְגָּה" - שהם המורדות המערביים של עבר הירדן לים המלח ו"הירדן והגבול" שהם בקעת הירדן. בנחלה כלול גם מקום מושבם של "נְסִיכֵי סִיחוֹן" - אשר הזמינו את בלעם לקלל את עם ישראל.
ראו גם

עץ משפחה של דמויות מקראיות - מתרח ועד שלמה
לקריאה נוספת

חיים חיון, ותצא דינה:קריאה בסיפור המקראי ועיון בזיקותיו, ירושלים: הוצאת מאגנס,2011. בתוך פרק שני מעשה דינה וסיפורי יעקב עמ' 66–69.
הדרדסים 2

| --- | --- |

כרזת הסרט בישראל
 מבוסס על:  "הדרדסים" מאת פיאו
 בימוי:  ראג'ה גוסנל 
 הופק בידי:  ג'ורדן קרנר 
 תסריט:  ג'יי דייוויד סטם
 עריכה:  סברינה פליסקו
 שחקנים ראשיים:  ניל פטריק האריס ג'יימה מייס ברנדן גליסון קייטי פרי האנק עזריה
 מדבבים:  קייטי פרי (דרדסית (הדרדסים)) ג'ורג' לופז (Grouchy Smurf) ג'ון אוליבר (Vanity Smurf) ג'ונתן וינטרס (דרדסבא) פרד ארמיסן (בר מוח) ג'ף פוקסוורת'י (Handy Smurf) פול רויבנס ג'יי בי סמוב ג'ואל מק'קררי כריסטינה ריצ'י טום קיין אנטון ילצ'ין אלן קאמינג מריו לופז 
 מוזיקה:  הטיור פררה 
 צילום:  פיל מיהוקס 
 מדינה:  ארצות הברית 
 חברת הפקה:  Sony Pictures Animation Kerner Entertainment Company
 חברה מפיצה:  סרטי קולומביה
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית31 ביולי 2013 ישראל1 באוגוסט 2013
 משך הקרנה:  105 דק' 
 שפת הסרט:  אנגלית 
 סוגה:  סרט פנטזיה, סרט לכל המשפחה, סרט ילדים, סרט קומדיה, סרט מונפש למחצה 
 תקציב:  105 מיליון דולר
 הכנסות:  $347,545,360
 הכנסות באתר מוג'ו:   smurfs2
 סרט קודם:  הדרדסים 
 סרט הבא:  דרדסים: הכפר האבוד 
 אתר רשמי
 דף הסרט ב־IMDb
 
הדרדסים 2 (באנגלית: The Smurfs 2) הוא סרט אנימציה ולייב אקשן מסוגת פנטזיה. במאי הסרט הוא ראג׳ה גוסנל והתסריטאי הוא ג׳יי דייוויד סטם. סרט זה הוא סרט המשך לסרט "הדרדסים" משנת 2011. הסרט יצא בארה״ב ב־31 ביולי 2013. בישראל יצא הסרט ב־1 באוגוסט באותה השנה. היה זה סרטו האחרון של ג׳ונתן וינטרס (המדבב את דרדסבא), שנפטר ב־11 באפריל 2013, והסרט הוקדש לזכרו.
עלילת הסרט

לאחר אירועי הסרט הקודם, לדרדסית יש סיוטים על כך שיום אחד, הנוסחה הסודית שבעזרתה דרדסבא הפך אותה לכחולה, תתפוגג והיא תחזור לצד של גרגמל. בינתיים הדרדסים מתכננים מסיבת הפתעה לכבוד יום ההולדת שלה, אבל כשהיא מנסה לברר מה הם מתכננים, כולם מנסים להתחמק ממנה, ודרדסית מבינה מזה שהיא לא רצויה יותר בכפר.
בפריז, צרפת, גרגמל נהפך לסלבריטאי בזכות מטה הכשפים החדש שלו. כשגרגמל רואה שתמצית הדרדסים שלו נגמרת, הוא יוצר שני "שטותינקים", יצורים מרושעים דמויי הדרדסים, בשם וקסי והאקוס. גרגמל פותח שער לכפר הדרדסים באמצעות מגדל אייפל כצינור העברה, ושולח את וקסי לחטוף את דרדסית שבאמצעותה הוא יוכל לקבל את הנוסחה הסודית של דרדסבא ליצירת דרדסים. אחד מהדרדסים העדים לחטיפתה של דרדסית, מודיע על כך לדרדסבא, שמשתמש בקסם שלו כדי ליצור מספר גבישים שיאפשרו לכמה מהדרדסים לעבור ישירות למקום מגוריו של פטריק וינסלו שבעיר ניו יורק על מנת לקבל את עזרתו. דרדסבא מייעד במקור את הגבישים לבר־מוח, בר־כוח ולנועזי, אך ביש־גדא, רגזני וגנדרני משתמשים בטעות בגבישים. דרדסבא, יחד עם שלושת הדרדסים, מגיעים לפטריק ולגרייס מייד אחרי חגיגת יום ההולדת הרביעי של בלו, שבו הם עורכים היכרות עם בלו הקטן ועם אביו החורג של פטריק, ויקטור דויל. הדרדסים מסבירים למשפחה את המצב אליו נקלעו, והקבוצה יוצאת לפריז.
לאחר שהגיעו לפריז, פטריק וגרייס עובדים יחד עם ויקטור כדי להסיח את דעתו של גרגמל באחת ההופעות שלו. בהמשך ההופעה ויקטור מגיע בגלוי לקהל ומבקש מגרגמל את דרדסית, אך גרגמל הופך אותו לברווז. כשהוא רואה גם את פטריק הוא מבין שהוא נחשף ומתחיל להיזהר מהם. בזמן הזה הדרדסים מתגנבים אל מאחורי הקלעים כדי למצוא את דרדסית, ומגלים את מה שגרגמל מתכנן. במקביל, דרדסית בורחת מהכלוב ווקסי והאקוס רודפים אחריה. כשדרדסית חוזרת לסוויטה של גרגמל, גרגמל נותן לה מטה כשפים קטן משלה כאקט מעושה של חסד, בטענה שהוא אביה המקורי של דרדסית ושלדרדסבא אין שום עניין בה.
דרדסית עדיין מסרבת לתת לגרגמל את מה שהוא רוצה עד שהיא רואה שהשטותניקים מתים עקב חוסר בתמצית הדרדסים. כשהיא מבינה כי הנוסחה הסודית היא הדרך היחידה להציל אותם, דרדסית מגלה לו את הנוסחה, וגרגמל רוקח אותה כדי להפוך את השטותניקים לדרדסים אמיתיים. מיד לאחר שהם הופכים לדרדסים, גרגמל מכניס את שלושתם לתוך הדרדסאלאטור שלו כדי שיוכל לבצע את שאר התוכנית שלו. ויקטור בינתיים חוזר לצורתו המקורית, פטריק מתעמת אתו על שהוא משבש להם את התוכנית וויקטור עוזב בצער. אחר כך פטריק מתנצל (בעזרת גרייס) וויקטור חוזר לעבוד איתם.
פטריק, גרייס, ויקטור והדרדסים עובדים יחד כדי להציל את דרדסית. הדרדסים נתפסים במהירות על ידי גרגמל ומוכנסים לתוך הדרדסאלאטור כדי לשמש כחומר לתמצית הדרדסים. פטריק וויקטור מגיעים בזמן כדי להרוס את המכונה, אך לא לפני שגרגמל צובר מספיק כוח כדי להשתמש בשרביטו החדש נגד הדרדסים ובני בריתם. וקסי והאקוס חוברים לדרדסים נגד אדונם לשעבר, ומצליחים להביס את גרגמל פעם נוספת.
בסוף הסרט וקסי והאקוס מצטרפים לכפר הדרדסים יחד עם חבריהם החדשים; אך לא לפני שהדרדסים נפרדים מחבריהם האנושיים, וגרגמל וחתחתול חוזרים לעולם הקסום של הדרדסים.
הדמויות

דרדסבא: אביהם של הדרדסים, שהופך לאביהם של וקסי והאקאס לאחר שהם הופכים לדרדסים אמיתיים ושהם נצחו את אדונם לשעבר גרגמל, שהיה אביהם. כמו דרדסית גם וקסי והאקאס בוגדים בגרגמל ועוברים לצידם של הדרדסים וכך דרדסבא הופך לאביהם.
דרדסית: הדרדסית היחידה ממין נקבה. אחותם הגדולה של וקסי והאקאס. השתוטניקים פיתו אותה לחזור לצד של גרגמל.
בר־מוח: דרדס ידען, אך שחצן ומרגיז. מרכיב משקפיים.
רגזני: דרדס רגזן וזעפן.
נועזי: דרדס אמיץ ונועז, אך גם פזיז. הוא לובש קילט ויש לו שער, דבר נדיר בקרב הדרדסים.
גנדרני: הדרדס הכי מגונדר בכפר.
ביש־גדא: דרדס מגושם, גמלוני וחסר מזל.
גרגמל: הנבל הראשי של הסרט – מכשף מרושע בעל אף גדול וקרחת, לא יוצלח, ידוע במשפטו "אני שונא דרדסים". הוא יצר את השטותניקים, וקסי והאקאס, כדי להביא את דרדסית לצד שלו ולנקום בדרדסים, אך הובס שוב על ידי הדרדסים וכבר לא מהווה איום.
חתחתול: חתול, עוזרו הרשע של גרגמל.
וקסי: אחותה הקטנה של דרדסית ואחותו הגדולה של האקאס. שטותניקית שנוצרה על ידי גרגמל.
האקאס: שטותניק שנוצר על ידי גרגמל. אחיהם הצעיר של וקסי ודרדסית.
גרייס ופטריק וינסלו: זוג שנולד להם בן. הם פחדו בתחילה מהדרדסים כי חשבו שהם מפלצות, אך עכשיו הם עוזרים להם והם חברים שלהם.
ויקטור דויל: האב החורג של פטריק. הפך לברווז על ידי גרגמל ושוחזר למצבו הרגיל בהמשך הסרט.
צוות שחקנים

| שם השחקן/ית | הדמות | הערות | דיבוב בעברית |
| --- | --- | --- | --- |
| האנק עזריה | גרגמל | אדם | איציק סיידוף |
| ג'יימה מייס | גרייס וינסלו | אדם | מונה מור |
| ניל פטריק האריס | פטריק וינסלו | אדם | ערן מור |
| ברנדן גליסון | ויקטור דוייל, האב החורג של פטריק | אדם | יהויכין פרידלנדר |
| ננסי אודל | עצמה, מראיינת בטלוויזיה | אדם | הילה זיתון |
| ג'ונתן וינטרס | דרדסאבא | דיבוב | דב רייזר |
| דמי לובאטו | דרדסית | דיבוב | מאיה מיטלפונקט |
| אלן קאמינג | נועזי | דיבוב | רובי מוסקוביץ |
| ג'ורג' לופז | רגזני | דיבוב | מיכה אוזין סליאן |
| אנטון ילצין | ביש גדא | דיבוב | ניב פטל |
| פרד ארמיסן | בר מח | דיבוב | דור אררט |
| ג'יי בי סמוב | דרדס קריין | דיבוב | יואב כהן |
| ג'ון אוליבר | גנדרני | דיבוב | דודו ניב |
| כריסטינה ריצ'י | וקסי | דיבוב | לורן סביר |
| ג'יי בי סמוב | האקאס | דיבוב | ניר רון |
The Smurfs 2: Music from and Inspired By

The Smurfs 2: Music from and Inspired By הוא הפסקול של הסרט. האלבום יצא לאור ב־23 ביולי 2013 תחת חברת התקליטים Kemosabe Records.
את המוזיקה המקורית לסרט כתב והלחין הייטור פרריה. אלבום המוזיקה המקורית של הסרט נקרא "The Smurfs 2: The Score" (הדרדסים 2: הפסקול).
סינגלים

הזמרת בריטני ספירס הקליטה סינגל מיוחד עבור הפסקול. ב־17 ביולי 2013 יצא הסינגל: "Ooh La La'". ב־12 ביולי יצא הקליפ של ספירס ובו היא שילבה את שני ילדיה.
רשימת רצועות

| The Smurfs 2: Music from and Inspired By> מס' | The Smurfs 2: Music from and Inspired By> שם | The Smurfs 2: Music from and Inspired By> מבצע/ת | The Smurfs 2: Music from and Inspired By> משך | The Smurfs 2: Music from and Inspired By>  | The Smurfs 2: Music from and Inspired By>  | The Smurfs 2: Music from and Inspired By>  | The Smurfs 2: Music from and Inspired By>  | The Smurfs 2: Music from and Inspired By>  | The Smurfs 2: Music from and Inspired By>  |
| --- | --- | --- | --- | --- | --- | --- | --- | --- | --- |
| 1. | Ooh La La  | בריטני ספירס | 4:16 |  |  |  |  |  |  |
| 2. | Vacation  | .G.R.L | 3:36 |  |  |  |  |  |  |
| 3. | Magik 2.0  | בקי ג' בשיתוף: אוסטין מאהון | 3:05 |  |  |  |  |  |  |
| 4. | Live It Up  | Owl City | 2:57 |  |  |  |  |  |  |
| 5. | Everything Breaks  | סופיה השחורה | 3:26 |  |  |  |  |  |  |
| 6. | Forget You  | גרובס קיידי | 3:46 |  |  |  |  |  |  |
| 7. | Hey Chica  | קיאנה לדה | 3:17 |  |  |  |  |  |  |
| 8. | High Life  | נלי פורטדו בשיתוף: אייס פרימו | 4:19 |  |  |  |  |  |  |
| 9. | Tutti Frutti  | כוסמת זיידקו | 2:29 |  |  |  |  |  |  |
| 10. | I'm Too Smurf  | העכבר אמר פרד | 2:46 |  |  |  |  |  |  |
| משך כולל: | משך כולל: | משך כולל: | 33:55 |  |  |  |  |  |  |
רשימת רצועות > The Smurfs 2: The Score

| 0 | 1 | 2 |
| --- | --- | --- |
| מס' | שם הנעימה | אורך |
| 1. | "Smurfette's Creation" | 1:23 |
| 2. | "Smurfette, Are You OK?" | 1:00 |
| 3. | "You Belong to Gargamel" | 0:37 |
| 4. | "Gargamel Suite" | 1:44 |
| 5. | "Azrael's Trap" | 0:50 |
| 6. | "Code Blue" | 1:25 |
| 7. | "Victor's Corndogs" | 1:33 |
| 8. | "We Must Review My Plan" | 1:22 |
| 9. | "Adoring Public Desires Me" | 0:40 |
| 10. | "Smurf Portation Crystals" | 2:01 |
| 11. | "Attack on Winslow House" | 1:36 |
| 12. | "Madame Doolittle" | 0:50 |
| 13. | "Paris Opera House" | 0:34 |
| 14. | "Scoping Out the Kitchen" | 1:00 |
| 15. | "Smurfette Escapes" | 0:51 |
| 16. | "Hand Over the Smurfette" | 1:29 |
| 17. | "Portrait of Perfection" | 1:52 |
| 18. | "Smurfette on the Run" | 0:57 |
| 19. | "Gargamel and Azrael in Carriage" | 1:07 |
| 20. | "Naughties Crash the Cart" | 1:03 |
| 21. | "Naughties Take Flight" | 0:31 |
| 22. | "He's Not My Father" | 2:04 |
| 23. | "The Napoleon Suite" | 1:15 |
| 24. | "Like Twins" | 0:38 |
| 25. | "Tiny Magical Wand" | 2:08 |
| 26. | "The Flying V" | 0:29 |
| 27. | "Papa to Papa" | 1:49 |
| 28. | "Let's Get Smurfin'" | 1:02 |
| 29. | "They Cannot Live" | 1:14 |
| 30. | "The Formula" | 0:46 |
| 31. | "Naughties Transformation" | 1:11 |
| 32. | "You Sacrificed Everything" | 0:44 |
| 33. | "The Happiest Moment of My Life" | 0:50 |
| 34. | "Papa and Vanity Find Smurfette" | 0:45 |
| 35. | "Harnessing the Power" | 0:28 |
| 36. | "Life Is the Most Precious" | 1:20 |
| 37. | "I Don't Think So, Gargamel" | 0:32 |
| 38. | "Essence in Paris" | 1:00 |
| 39. | "Is This What Happy Feels Like?" | 1:34 |
| 40. | "No Smurf Left Behind" | 1:50 |
| 41. | "Welcome Home, Smurfette" | 1:01 |
הערות שוליים

↑  מת השחקן והקומיקאי ג'ונתן ווינטרס, באתר sratim‏, 13 באפריל 2013
↑  Papa Smurf Jonathan Winters La La La La La La Last Photos Before Death, באתר TMZ
↑  אסף נבו, ‏בריטני ספירס מגדירה מחדש את המילפיות, באתר ‏מאקו‏, 12 ביולי 2013
| --- | --- |
בקרת זהויות :  BNE: XX5724059  LCCN: n2016022837  VIAF: 20146331923718692179   WorldCat (עם VIAF): 20146331923718692179
גן וריסלנד

| --- | --- |

 מידע כללי
 על שם:  זיגפריד ון וריסלנד 
 תאריך הקמה:  1941 
 מיקום
 מדינה:  ישראל ישראל
 מיקום:  הרצליה 
 קואורדינטות:  32°10′45″N 34°48′35″E﻿ / ﻿32.17908056°N 34.80963889°E﻿ / 32.17908056; 34.80963889
  (למפת נתניה מוגדלת) גן וריסלנד(למפת נתניה רגילה) גן וריסלנד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן וריסלנד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן וריסלנד
 
באר המים בגן וריסלנד
גן וריסלנד (לעיתים פריזלנד או וריזלנד) הוא גן ציבורי על שם זיגפריד אדולף (צדוק) וַן וריסלנד. הוא נמצא בחלקה המערבי של העיר הרצליה (הרצליה פיתוח) ברחוב הנשיא.
בגן שתולים עצים עתיקים רבים וסלולים בו שבילים. יש בו משטחי דשא גדולים ומתקני שעשועים לילדים. בכניסה הוקם קיר מאבני אפולוניה.
היסטוריה

הגן הוקם בנובמבר 1941 על ידי משה דה שליט והחברה לפיתוח הרצליה שהוקמה על ידי דה שליט.
הגן הוקם לזכרו של זיגפריד ון וריזלנד שהיה מראשי התנועה הציונית בהולנד, חבר ההנהלה הציונית וגזבר שלה. כיהן כקונסול כללי של הולנד בארץ ישראל. בשנת 1929 פרש מההנהלה הציונית והחל לעבוד כמנהל בחברת האשלג, ולאחר מכן כיהן כמנהל נמל תל אביב עד מותו בדצמבר 1939. הוא תמך בחברה לפיתוח הרצליה ועזר בפיתוח חוף הים, והציל בשנים הקשות את השטח שעל חלקו הוקם הגן.
בטקס החנוכה נכחו אורחים רבים ובהם משה נובומייסקי, ד"ר הנטקה, נציגי פועלי ים המלח, רעייתו של ון וריזלנד ועוד. האדריכל רכטר מסר פרטים על תוכנית הגן.
בשנת 2002, הכריזו עיריית הרצליה והחברה לפיתוח הרצליה על תחרות לתכנון גן וריזלנד. הזוכה בתחרות היה המשרד אמיר מילר - אדריכלי נוף.
הערות שוליים

↑  גן וריזלנד, באתר אמיר מילר אדריכלי נוף
מלון השרון

| --- | --- |

 מיקום:  רח' רמת ים 4 
 חדרים:  166
 בניית המלון
 אדריכל:  זאב רכטר
 קואורדינטות:  32°10′45″N 34°48′12″E﻿ / ﻿32.179297°N 34.803384°E﻿ / 32.179297; 34.803384
 האתר הרשמי
  מפת מיקום  מפה דינמית   (למפת נתניה מוגדלת) מלון השרון(למפת נתניה רגילה) מלון השרון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מלון השרון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מלון השרון  he מלון השרוןhe מלון השרוןמפת  __ הרצליה (in English: Herzliya)  __ כפר שמריהו (in English: Kfar Shmaryahu) [‌גוש דן וסביבותיו‌]מצפון: __ רשפון (in English: Rishpon) (מועצה אזורית חוף השרון (in English: Hof HaSharon Regional Council)) מצפון-מזרח: __ רעננה (in English: Ra'anana) ממזרח: __ גבעת ח"ן (in English: Givat Hen) (מועצה אזורית דרום השרון (in English: Drom HaSharon Regional Council)), __ הוד השרון (in English: Hod HaSharon) מדרום: __ רמת השרון (in English: Ramat HaSharon), __ גליל ים (in English: Glil Yam) (מועצה אזורית חוף השרון), __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
מלון השרון
מלון השרון הוא המלון הראשון שנבנה בהרצליה. המלון שוכן על גבעה ברכס גבעות חוף ימה של הרצליה פיתוח. הוא תוכנן על ידי האדריכל זאב רכטר, ובו 166 חדרים. המלון כולל 25 דונמים, עם דשא וגן ובריכת מי-ים חיצונית, לצד מתחם ספא ובריכה פנימית. חוף הרחצה הצמוד למלון נקרא על שמו - חוף השרון (ידוע גם בכינויו "חוף הקשתות" על שם שלוש הקשתות המוצבות בכניסה לחוף). בעליו של המלון הוא ברנרד שרייר.
היסטוריה > מייסדי המלון

משה דה שליט ועדה דה שליט נמנים עם בוניה של המושבה הרצליה. משה היה המנהל הישראלי של חברת קהילת ציון אמריקאית, שרכשה את הקרקעות וייסדה את הרצליה. בשנת 1934 הקים וניהל את חברת "פיתוח הרצליה בע"מ" אשר פיתחה את החולות הנודדים בקרבת הים לריביירה של הרצליה, הלא היא הרצליה פיתוח. משה גייס משקיעים והקים את מלון השרון - המלון הראשון שהוקם בישראל לאחר הכרזת המדינה.
היסטוריה > פתיחת המלון

בשל מלחמת העצמאות התארכה בניית המלון. מלון השרון נחנך בטקס חגיגי על חוף ים הרצליה. הוא נפתח רשמית על ידי חברת מלון השרון. לטקס הגיעו מאות אורחים מכל רחבי הארץ, ראשי עיריות ומועצות מקומיות ונציגי מועצות שונים. ראש עיריית ת"א ישראל רוקח נתכבד בגזירת הסרט בכניסה למלון ומסר את מפתחות הבית למנהלו הארי לוי. את החגיגה פתח יוזם המפעל משה דה שליט שציין, כי ביום פתיחת המלון מלאו 25 שנים ליסוד הרצליה.
שמו של המלון נבחר בתחרות ארצית על פי הצעתה של נערה, ונלקח מהפסוק "ואני חבצלת השרון" (מגילת שיר השירים, פרק ב', פסוק א'). פרח החבצלת הפך לסמל המלון.
שיפוץ

בשנת 2012 עבר המלון שיפוץ מסיבי בסכום כולל של מיליון דולרים. השיפוץ התבצע על ידי משרד אדריכלות אדית ברון, ונוהל על ידי האדריכלית הראשית גילי צורדלינג. במסגרת השיפוץ 120 מתוך 175 החדרים במלון חודשו, לראשונה הוקם במלון מתחם ספא, "שָׂרנא ספא" המתפרס על שטח של כ-750 מטרים רבועים הכולל חמישה חדרי טיפולים, בריכה מקורה ומחוממת וחדר כושר מאובזר. בנוסף נבנה אזור מיוחד על חוף הים בסמוך למלון - מתחם "הגזיבו" מועדון שיט וגלישה הנחשב למועדון הגדול בישראל. המועדון כולל גלישת גלים, קייקים, חסקה, גלישת רוח ומשחקי כדור שונים.
קיר קרמי של האמן שלום סבא

במהלך שנת 1948 הוזמן האמן שלום סבא ליצור ציור קיר עבור הלובי של המלון. סבא בחר ליצור קיר קרמי שנושאו "הדייגים העליזים". ביצירה זו תיאר סבא את דמויותיהם של שלושה דייגים העוסקים במלאכת הדייג ובכך קשר בין המלון המפואר ובין הים הנשקף ממנו. האריחים הקרמיים עצמם יוצרו בסטודיו של אמנית הקרמיקה דבורה בלומנטל. הקיר, שגובהו 3 מטר ורוחבו 9 מטר, נחשף לציבור הרחב עם חנוכתו של המלון. הקיר כוסה לפני מספר שנים בלוחות גבס ועליו הודבק טפט. לאחר שהובהרה חשיבותו האמנותית והתרבותית בהתערבותם של ראש העירייה משה פדלון ואוצרת וחוקרת האמנות ד"ר גליה בר אור, נחשף הקיר באוגוסט 2022, ועבר שימור חלקי שבוצע על ידי שי פרקש ואנשי "סטודיו תכלת".
לקריאה נוספת

בן ציון אופז, הרצליה חזון ומעש, ההסתדרות בבנין ובפיתוח העיר, הוצאת פועלי הרצליה.
מרדכי נאור, סיפורי הרצליה, הוצאת ספריית יהודה דקל, המועצה לשימור אתרי מורשת בישראל, תשע"ג, 2013.
בן ציון מיכאלי, הרצליה, ראשיתה והתפתחותה, הוצאת מלוא בע"מ.
גליה בר אור (עורכת), שלום סבא: לגופם של דברים, מוזיאון תל אביב לאמנות, 2003, עמ' 93-91.
הערות שוליים

1 2  הרצליה חזון ומעש, ההסתדרות בבנין ובפיתוח העיר, עמ' 104
↑  עירית רוזנבלום, מלון השרון: מהספא אל הגן, באתר "מגפון", 9 ביולי 2012
1 2  ניסים קלדרון, פניו החדשים של מלון "השרון" בהרצליה פיתוח, באתר PassportNews,‏ 8 ביולי 2012
↑  חגית ברונסקי, ‏סוף-סוף פיתוח: מלון השרון בהרצליה פיתוח שופץ והוסיף ספא, באתר גלובס, 20 באוקטובר 2012
↑  אודות "גזיבו", מועדון גלישה ושיט
↑  ראו לעיל: דורון לוריא, "אל תבשרו בחוצות אשקלון, או - מזגנים עליך שמשון: גורל העבודות הציבוריות-מונומנטליות של שלום סבא", בתוך: גליה בר אור, שלום סבא: לגופם של דברים, עמ' 93-91.
מלון השרון, 1960
חבצלת השרון בכרזה של המלון
מסמך של המלון מתאריך 30 במאי 1950